**ADATVÉDELMI TÁJÉKOZTATÓ ÉS NYILATKOZAT**

**a TámogatLak - roma fiatalok hajléktalanná válását megelőző programban (a továbbiakban: program) történő jelentkezéshez és részvételhez**

**KÉRJÜK, FIGYELMESEN OLVASSA EL TÁJÉKOZTATÓNKAT, MELY EGYBEN ADATKEZELÉSI NYILATKOZATNAK IS MINŐSÜL ÉS CÉLJA, HOGY ÖNT BIZTOSÍTHASSUK AZ ÁLTALUNK TÖRTÉNŐ ADATKEZELÉS JOGSZABÁLYOKNAK[[1]](#footnote-1) VALÓ MEGFELELÉSÉRŐL.**

**Ön a Fővárosi Önkormányzat által finanszírozott, a Budapest Esély Nonprofit Kft. által megvalósított programba jelentkezett, melynek célja a roma/cigány származású, részben állami gondozásból kikerülő, részben hajléktalansággal, vagy egyéb, szociális hátrányaiknál fogva veszélyeztetett fiatalok számára olyan többlettámogatás biztosítása, amelynek segítségével javul foglalkoztathatóságuk, stabilizálódik lakhatásuk, nő a társadalmi integrációra való esélyük.**

1. Adatkezelő

Budapest Esély Nonprofit Kft. (a továbbiakban: Adatkezelő)

Székhely: 1084 Budapest, Őr u. 5-7. adószám: 18228012-2-42,

Elérhetőségek:

+36 1 476-1930

info@pestesely.hu

A szervezet adatvédelmi tisztviselőt alkalmaz.

Adatkezelésben közreműködhet továbbá a jogszabály által biztosított jogkörben a Fővárosi Önkormányzat, mint az Adatkezelő alapítója illetve a Főpolgármesteri Hivatal szervezetei, valamint az Adatkezelő felügyelőbizottsága

1. Érintett

Az adatkezelés érintettje Ön, aki személyes adata alapján közvetlenül vagy közvetve - azonosítható természetes személy.

1. Az adatkezelés célja és jogalapja

Az adatkezelés célja, hogy az Adatkezelő a Program megvalósítását jogszerűen folytathassa, céljait megvalósíthassa, Önt a programba történő jelentkezése alapján a megadott adatai szerint a szakmai szempontoknak, a Fővárosi Önkormányzattal kötött, a program finanszírozási hátterét biztosító együttműködési megállapodásnak és jogszabályi kritériumoknak megfelelően kiválaszthassa azért, hogy Ön részt tudjon venni a programban és – a program előírásai szerint részesülhessen – a program által Önnek biztosított szolgáltatásból és juttatásból.

Az adatkezelés jogalapja minden felvett adat esetében az Európa Parlament és Tanács 2016/679 számú általános adatvédelmi rendeletének (a továbbiakban: Rendelet) 6. cikk (1) bekezdés a) pontja szerint az Ön önkéntes hozzájárulása.

A személyes adatok különleges kategóriáinak kezelése az Adatkezelőnél Önre vonatkozóan: *történik.*

1. Adatok nyilvántartásának módja:

Az adatokat azok felvételét követően elektronikusan, szerkeszthető, táblázatos formában tartjuk nyilván és az Adatkezelő szerverén tároljuk. Amennyiben az adatok papír alapú formátumban is megjelennek (pl.: szerződéskötés esetén), úgy azok tárolása az Adatkezelő irattárában történik.

1. Adatok továbbítása

Az adatok továbbítására az Adatkezelő szerződés-teljesítési és/vagy jogaszályi kötelezettségei körében kerül sor az adatkezelési szabályzatban foglaltak szerint.

Harmadik országba vagy nemzetközi szervezetnek történő adattovábbítás nem történik.

1. Az adatkezelés időtartama

|  |  |  |
| --- | --- | --- |
| ***Érintett státusza*** | ***Adatmegőrzés időtartamának kezdő dátuma*** | ***Adatkezelés ideje*** |
| ***érdeklődő, kiválasztáson részt vevő személyek, együttműködési megállapodást kötők*** | ***adatok rendelkezésre bocsátásának dátum*** | ***a program zárását követő 10. év***  |

Ön bármikor kérheti adatainak teljes, vagy részleges megsemmisítését és törlését, melynek azonban 3. pontban részletezettek értelemszerű meghiúsulásának bekövetkezését eredményezheti.

1. Tájékoztatás a jogokról

Hozzáférés, törlés és kezelés-korlátozás

Ön kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat a személyes adatainak kezelése ellen.

Adathordozhatósághoz való jog:

Ön jogosult arra, hogy az önre vonatkozó, az Ön által rendelkezésünkre bocsátott személyes adatait tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt az Adatkezelő akadályozná.

Amennyiben az technikailag lehetséges, Ön kérheti adatainak másik Adatkezelőhöz való továbbítását. Ez a jog nem érintheti hátrányosan mások jogait és szabadságait.

Adathelyesbítés

Ön jogosult arra, hogy kérésére az Adatkezelő indokolatlan késedelem nélkül helyesbítse az Önre vonatkozó pontatlan személyes adatokat. Figyelembe véve az adatkezelés célját, Ön jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

Adatok zárolásához/korlátozásához való jog

Önnek joga van ahhoz, hogy kérésére korlátozzuk/zároljuk az Ön adatainak kezelését, mely nem jelenti az Ön adatainak törlését, azonban azon adatok tekintetében, melyekre a korlátozás kiterjed, csak az Ön hozzájárulásával, jogi igények előterjesztéséhez, érvényesítéséhez vagy védelméhez, vagy más természetes illetve jogi személy jogainak védelme érdekében, vagy az Unió illetve valamely tagállam fontos közérdekéből lehet kezelni.

Panasztétel joga és bírósághoz fordulás joga

Ha az adatkezeléssel kapcsolatban panaszt kíván tenni, az alábbi helyen teheti meg: Nemzeti Adatvédelmi és Információszabadság Hatóság Postacím: 1530 Budapest, Pf.: 5. Cím: 1125 Budapest, Szilágyi Erzsébet fasor 22/c Telefon: +36 (1) 391-1400 Fax: +36 (1) 391-1410 E-mail: ugyfelszolgalat@naih.hu

URL <https://naih.hu>

Joga van továbbá igényének bírósági úton történő érvényesítésére és sérelemdíj követelésére.

1. Elérhetőség

Személyes adatkezelési kérdéseit az alábbi elérhetőségre küldheti meg:

dr. Dombay Petik Rozália. dombayr@pestesely.hu

Ön jogosult arra, hogy jelen hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Nyilatkozom, hogy a roma fiatalok hajléktalanná válását megelőző mintaprogram rám vonatkozó tartalmát ismerem, a jelen tájékoztatót illetve az adatkezelési szabályzatban foglaltakat annak átolvasása és értelmezése után megértettem, és a jelen tájékoztatóban valamint az adatkezelési szabályzatban foglaltakat elfogadom. Nyilatkozom továbbá, hogy az Adatkezelő rendelkezésemre bocsátott minden további releváns információt, az általam önként megadott személyes adataim kezelésével kapcsolatban. Adataimat önként bocsátottam az Adatkezelő rendelkezésére.

Budapest……………………………………20…..év….......................hó………….nap

Érintett neve: ………………………………………………………

Érintett aláírása: ……………………………………………………

1. Az Európai Parlament és a Tanács (EU) 2016/979 rendelete valamint az információs önrendelkezési jogról és az információszabadságról szóló 2011. évi CXII. törvény [↑](#footnote-ref-1)